CELEX: 31968L0089
Language: el
Date: 1968-01-23 00:00:00
Title: Οδηγία 68/89/ΕΟΚ του Συμβουλίου της 23ης Ιανουαρίου 1968 περί προσεγγίσεως των νομοθεσιών των κρατών μελών σχετικά με την ταξινόμηση της ακατεργάστου ξυλείας

Avis juridique important

|

31968L0089

Οδηγία 68/89/ΕΟΚ του Συμβουλίου της 23ης Ιανουαρίου 1968 περί προσεγγίσεως των νομοθεσιών των κρατών μελών σχετικά με την ταξινόμηση της ακατεργάστου ξυλείας  

Επίσημη Εφημερίδα αριθ. L 032 της 06/02/1968 σ. 0012 - 0015 Φινλανδική ειδική έκδοση: Κεφάλαιο 13 τόμος 1 σ. 0103  Σουηδική ειδική έκδοση: Κεφάλαιο 13 τόμος 1 σ. 0103  Δανική ειδική έκδοση: Σειρά I Κεφάλαιο 1968(I) σ. 0006  Αγγλική ειδική έκδοση: Σειρά I Κεφάλαιο 1968(I) σ. 0006  Ελληνική ειδική έκδοση: Κεφάλαιο 03 τόμος 3 σ. 0013  Ισπανική ειδική έκδοση: Κεφάλαιο 03 τόμος 2 σ. 0078  Πορτογαλική ειδική έκδοση : Κεφάλαιο 03 τόμος 2 σ. 0078 

ΟΔΗΓΙΑ ΤΟΥ ΣΥΜΒΟΥΛΙΟΥ της 23ης Ιανουαρίου 1968 περί προσεγγίσεως των νομοθεσιών των Κρατών μελών ως προς την ταξινόμηση της ακατεργάστου ξυλείαςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος και ιδίως το άρθρο 100,  τη πρόταση της Επιτροπής,  τη γνώμη της Συνελεύσεως (1),  τη γνώμη της Οικονομικής και Κοινωνικής Επιτροπής (2),  Εκτιμώντας:  ότι η κοινή αγορά έχει προκαλέσει αύξηση των ενδοκοινoτικών συναλλαγών σε ακατέργαστη ξυλεία, οι οποίες ήδη αφορούν πολλά εκατομμύρια κυβικά μέτρα κατ' έτος- ότι τα συστήματα που χρησιμοποιούνται στα διάφορα Κράτη μέλη για τη μέτρηση και ταξινόμηση της ακατέργαστης ξυλείας διαφέρουν και έχουν άμεση επίδραση στη λειτουργία της κοινής αγοράς- ότι η εναρμόνιση των νομοθεσιών στον τομέα αυτό, επιθυμητή από τη διάσκεψη της δασοπονίας των Βρυξελλών του Ιουνίου 1959, πρέπει να διευκολύνει όχι μόνο τις ενδοκοινοτικές συναλλαγές αλλά ακόμη να επιτρέψει τη δημιουργία συγκριτικών στατιστικών της  παραγωγής, εμπορίας, καταναλώσεως και τιμών της ακατέργαστης ξυλείας στην Κοινότητα- ότι αυτοί οι στόχοι δύνανται να επιτευχθούν αν τα Κράτη μέλη καταργήσουν κάθε αυθαίρετη ταξινόμηση της ακατέργαστης ξυλείας που προέρχεται από άλλα Κράτη μέλη και θέσουν στη διάθεση των ενδιαφερομένων τη νομική δυνατότητα προσφυγής σ' ένα σύστημα  μετρήσεως και ταξινομήσεως, που θα είναι το ίδιο σ' όλη την Κοινότητα- ότι η ακατέργαστη ξυλεία δεν μπορεί να αποτελέσει αντικείμενο εμπορίας στο εσωτερικό της Κοινότητος ως "ταξινομημένη ΕΟΚ" ακατέργαστη ξυλεία, παρά μόνο αν ανταποκρίνεται σε μία από τις προβλεπόμενες ταξινομήσεις- ότι εντός δύο ετών το αργότερο από τη γνωστοποίηση της παρούσης οδηγίας δεν πρέπει να υπάρχει κανένα εμπόδιο στις ενδοκοινοτικές συναλλαγές της ακατέργαστης ξυλείας για λόγους ταξινομήσεως,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Η παρούσα οδηγία αφορά την ακατέργαστη ξυλεία που αποτελεί αντικείμενο εμπορίας στο εσωτερικό της Κοινότητος ως ακατέργαστη ξυλεία "ταξινομημένη ΕΟΚ".   Άρθρο 2  Η ακατέργαστη ξυλεία είναι κορμοί άνευ κορυφής και κλάδων, επίσης οι αποφλοιωμένοι τεμαχισμένοι καθέτως προς τον άξονα του κορμού ή σχισμένοι κατά μήκος αυτού.   Άρθρο 3  1. Τα Κράτη μέλη ορίζουν ότι η ακατέργαστη ξυλεία κατά την εμπορία της δεν δύναται να χαρακτηρισθεί ως "ταξινομημένη ΕΟΚ" παρά μόνο αν δεν έχει ταξινομηθεί και ενδεχομένως σημανθεί κατά τις προδιαγραφές του παραρτήματος.  2. Τα Κράτη μέλη ορίζουν ότι οι ονομασίες ταξινομήσεως οι οποίες απαριθμούνται στο παράρτημα δύνανται να χρησιμοποιούνται μόνον σε ακατέργαστη ξυλεία, η οποία έχει ταξινομηθεί σύμφωνα με τις αντίστοιχες προδιαγραφές του παραρτήματος.  3. Τα Κράτη μέλη λαμβάνουν τα αναγκαία μέτρα για να εξασφαλίσουν την τήρηση των διατάξεων που θεσπίζουν κατ' εφαρμογή των παραγράφων 1 και 2.   Άρθρο 4  Τα Κράτη μέλη δύνανται να καταστήσουν υποχρεωτική τη χρήση της ταξινομήσεως που προβλέπεται από την παρούσα οδηγία για την εμπορία μέρους ή όλης της ακατέργαστης ξυλείας της παραγωγής τους.   Άρθρο 5  Η ταξινόμηση κατά διαστάσεις ή κατά ποιότητα η οποία προβλέπεται στην παρούσα οδηγία συμβιβάζεται με την καθιέρωση υποκλάσεων που εφαρμόζονται κατά την εμπορία της ακατέργαστης ξυλείας. Παρά ταύτα, η καθιέρωση υποκλάσεων δεν πρέπει να  δημιουργεί εμπόδια στις ενδοκοινοτικές συναλλαγές.   Άρθρον 6  Τα Κράτη μέλη καταργούν όλες τις διατάξεις οι οποίες ορίζουν ταξινόμηση της ακατέργαστης ξυλείας που προέρχεται από άλλο Κράτος μέλος.   Άρθρο 7  Τα Κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις, για να συμμορφωθούν προς την παρούσα οδηγία και το παράρτημά της εντός προθεσμίας δύο ετών από της κοινοποιήσεώς της και πληροφορούν αμέσως σχετικά  την Επιτροπή.   Άρθρο 8  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 23 Ιανουαρίου 1968.  Για το Συμβούλιο Ο Πρόεδρος M. COUVE de MURVILLE  (1) ΕΕ αριθ. 156 της 15.7.1967, σ. 59.  (2) ΕΕ αριθ. 17 της 28.1.1967, σ. 282/67.      ΠΑΡΑΡΤΗΜΑ   1. ΜΕΤΡΗΣΗ  1.1 Γενικά 1.1.1. Η μέτρηση γίνεται είτε κατ' όγκο (σε πραγματικά ή χωρικά κυβικά μέτρα) είτε κατά βάρος.  1.1.2. Μόνο το μετρικό σύστημα χρησιμοποιείται για τη μέτρηση.  1.1.3. Τα όργανα μετρήσεως ελέγχονται επίσημα και διατηρούνται σε καλή κατάσταση.  1.2 Ξυλεία μακρού μήκους 1.2.1. Η ακατέργαστη ξυλεία της οποίας ο όγκος εκφράζεται συνήθως σε πραγματικά κυβικά μέτρα καλείται ξυλεία μακρού μήκους.  1.2.2. Η μακρού μήκους ξυλεία ανωμάλου σχήματος μετράται κατά τμήματα.  1.2.3. Ο όγκος ενός ολοκλήρου τεμαχίου εξευρίσκεται από το μήκος και τη διάμετρο η οποία μετράται με το φλοιό ή χωρίς αυτόν. Ο όγκος υπολογίζεται κατά προσέγγιση τουλάχιστον δύο δεκαδικών ψηφίων με χρήση ενός συνήθους πίνακος κυβισμού.  1.2.4. Η μέτρηση της διαμέτρου στρογγυλοποιείται στο κατώτερο εκατοστόμετρο. Στην περίπτωση που η διάμετρος μετράται με το φλοιό, ενεργείται μία λογική μείωση. Η μείωση η οποία γίνεται μνημονεύεται.  1.2.5. Σε περίπτωση μετρήσεων μέχρι 19 εκατοστομέτρων συμπεριλαμβανομένων, η διάμετρος άνευ φλοιού μετράται με μία μόνο μέτρηση, με χρήση ενός δασικού παχυμέτρου, όπως ο κορμός κείται επί του εδάφους (οριζοντία διάμετρος). Στην περίπτωση μετρήσεων άνω  των 20 εκατοστομέτρων χωρίς φλοιό, η διάμετρος καθορίζεται με δύο μετρήσεις καθέτους η μία προς την άλλη (όσο είναι δυνατόν κατά τη μεγίστη και ελαχίστη διάμετρο). Αν το σημείο το οποίο θα μετρηθεί συμπίπτει με τμήμα στο οποίο φύονται κλάδοι ή με άλλο  ακανόνιστο τμήμα του κορμού, η διάμετρος ισούται με το μέσο όρο των μετρήσεων που έχουν γίνει σε κάθε μία από τις δύο πλευρές και επί ίσης αποστάσεως από το προς μέτρηση σημείο.  1.2.6. Η μέτρηση του μήκους στρογγυλοποιείται στο κατώτερο δεκαδικό ψηφίο. Για την μακρού μήκους ξυλεία με διάμετρο στο μέσο 20 εκατοστομέτρων ή μικροτέρας χωρίς φλοιό, το μήκος δύναται να στρογγυλοποιηθεί στο κατώτερο μέτρο. Αν υπάρχει εγκοπή  υλοτομίας, το μήκος μετράται από το μέσο της εγκοπής αυτής.  1.3. Ξυλεία σε χωρικά μέτρα 1.3.1. Ακατέργαστη ξυλεία, που ο όγκος της εκφράζεται συνήθως σε χωρικά κυβικά μέτρα, ονομάζεται ξυλεία σε χωρικά κυβικά μέτρα.  1.3.2. Η ξυλεία σε χωρικά κυβικά μέτρα λαμβάνει σε κάθε στοίβαξη μία επί πλέον μέτρηση ίση τουλάχιστον με 3% επί του ύψους.   2. ΤΑΞΙΝΟΜΗΣΗ  2.1 Γενικά 2.1.1. Η ακατέργαστη ξυλεία δύναται να ταξινομείται:  i) κατά το είδος και την τρέχουσα ονομασία,  ii) κατά τις διαστάσεις,  iii) κατά την ποιότητα.  2.2 Ταξινόμηση βάσει των διαστάσεων 2.2.1 Για τη μέτρηση της διαμέτρου και του μήκους προς το σκοπό της ταξινομήσεως εφαρμόζονται τα σημεία 1.2.4, 1.2.5 και 1.2.6.  2.2.2 Η ταξινόμηση βάσει των διατάξεων πραγματοποιείται, ανεξάρτητα από το μήκος, κατά κλάσεις, σύμφωνα με τη διάμετρο στο μέσο χωρίς φλοιό, κατά τις ακόλουθες ονομασίες ταξινομήσεως:   "" ID="1">L0> ID="2">Μικροτέρα των 10 εκατοστομέτρων"> ID="1">L1a> ID="2">10 έως 14 εκατ."> ID="1">L1β> ID="2">15 έως 19 εκατ."> ID="1">L2α> ID="2">20 έως 24 εκατ."> ID="1">L2β> ID="2">25 έως 29 εκατ."> ID="1">L3α> ID="2">30 έως 34 εκατ.">  ID="1">L3β> ID="2">35 έως 39 εκατ."> ID="1">L4> ID="2">40 έως 49 εκατ."> ID="1">L5> ID="2">50 έως 59 εκατ."> ID="1">L6> ID="2">60 εκατ. και άνω"> 2.2.3 Άλλες κλάσεις μετά την κλάση 6 δύναται να συσταθούν αφού διατηρηθεί η αυτή κλιμάκωση. Η υποδιαίρεση σε υποκλάσεις α) και β) δύναται να καταργηθεί ή να επεκταθεί σ' όλες τις κλάσεις.  2.2.4 Η μακρού μήκους ξυλεία δύναται να ταξινομηθεί επίσης βάσει του ελαχίστου μήκους και της ελαχίστης διαμέτρου χωρίς φλοιό στο λεπτό άκρο, η οποία ανταποκρίνεται σ' αυτό το μήκος, κατά τις ακόλουθες ονομασίες ταξινομήσεως.   "" ID="1">H1> ID="2">8 μ.> ID="3">10 εκατ."> ID="1">H2> ID="2">10 μ.> ID="3">12 εκατ."> ID="1">H3> ID="2">14 μ.> ID="3">14 εκατ."> ID="1">H4> ID="2">16 μ.> ID="3">17 εκατ."> ID="1">H5> ID="2">18 μ.> ID="3">22 εκατ."> ID="1">H6118 μ.>  ID="2">18 εκατ.> ID="3">30 εκατ."> Κατά παρέκκλιση των διατάξεων του σημείου 1.2.3, η διάμετρος του λεπτού άκρου μετράται μόνο μία φορά.  2.2.5 Ορισμένα είδη ξυλείας μακρού μήκους (στύλοι, πάσσαλοι κ.ά.) κατατάσσονται σε κλάσεις σύμφωνα με τη διάμετρο μετά φλοιού σε απόσταση 1 μέτρου από το παχύ άκρο κατά τις ακόλουθες ονομασίες ταξινομήσεως:   "" ID="1">P 1> ID="2">6 εκ. και ολιγότερο"> ID="1">P 2> ID="2">7 έως 13 εκ."> ID="1">P 3> ID="2">14 εκ. και άνω"> 2.2.6 Η ξυλεία σε χωρικά κυβικά μέτρα κατατάσσεται σε κλάσεις βάσει της διαμέτρου μετά φλοιού στο λεπτό άκρο κατά τις ακόλουθες ονομασίες ταξινομήσεως:   "" ID="1">S 1> ID="2">στρογγύλια διαμέτρου από 3 έως 6 εκ. (μικρά στρογγύλια)"> ID="1">S 2> ID="2">στρογγύλια διαμέτρου από 7 έως 13 εκ. (στρογγύλια)"> ID="1">S 3> ID="2">στρογγύλια διαμέτρου 14 εκ. και πλέον και σχίζαι (χονδρά στρογγύλια και  σχίζαι)."> Όταν η ξυλεία σε χωρικά κυβικά μέτρα είναι αποφλοιωμένη, οι ανωτέρω διάμετροι μειούνται κατά 1 εκ.  2.3 Ταξινόμηση βάσει της ποιότητος 2.3.1 Η ταξινόμηση βάσει της ποιότητος λαμβάνει υπόψη τα ακόλουθα κριτήρια:  - Καμπυλότητα: η μέτρηση της καμπυλότητας πραγματοποιείται δια διαιρέσεως του συνολικού βέλους εκπεφρασμένου σε εκ. και στο πλησιέστερο εκατοστόμετρο, με την απόσταση που χωρίζει τα δύο άκρα της καμπυλότητος, εκπεφρασμένης σε μέτρα με δεκαδικά ψηφία.  Η καμπυλότητα εκφράζεται σε εκατοστόμετρα ανά μέτρο.  - Στρεψοϊνία: η έκταση του ελαττώματος αυτού μετράται δια της κατά μέτρον αποστάσεως, εκπεφρασμένης σε εκατοστόμετρα και στο πλησιέστερο εκατοστόμετρο μεταξύ κατευθύνσεως των ινών και μιας ευθείας παραλλήλου προς τον άξονα του μακρού ξύλου.  Η στρεψοϊνία εκφράζεται σε εκατοστόμετρα ανά μέτρο.  - Πτώση διαμέτρου: η πτώση διαμέτρου μετράται δια διαιρέσεως της διαφοράς μεταξύ των διαμέτρων μακράς ξυλείας σ' ένα μέτρο από τα άκρα και αφού μετρηθεί σε εκατοστόμετρα και στρογγυλοποιηθεί στο κατώτερο εκατοστό, με την απόσταση η οποία τις χωρίζει,  εκπεφρασμένη σε μέτρα με δεκαδικά ψηφία.  Η πτώση της διαμέτρου εκφράζεται σε εκατοστόμετρα με δεκαδικά ψηφία, ανά μέτρο.  - Ρόζοι μη κεκαλυμμένοι, υγιείς (ή καθαροί), αποσυντεθειμένοι (ή μαύροι). Η διάμετρος των ρόζων μετράται σε χιλιοστόμετρα κατά την μικροτέρα διάστασή τους.  - Ρόζοι κεκαλυμμένοι, εξογκώματα.  - Έκκεντρος εντεριώνη.  - Ξύλο εξ αντιδράσεως: βαρυμορφωμένο, ξύλο εφελκυσμογενές για τα πλατύφυλλα, ξύλο θλιψιγενές ή ερυθρόχρουν για τα κωνοφόρα.  - Ανωμαλίες περιμέτρου.  - Ραγάδες δακτυλίου, ραγάδες εξ ηλεκτροπληξιών, ραγάδες παγετού.  - Ξυλεία που προέρχεται από ιστάμενα ξηρά δένδρα και ελαττώματα που οφείλονται στην αποξήρανση, σχισμαί.  - Αποχρωματισμοί.  - Έτεραι ζημίαι που προκαλούνται από επιβλαβείς οργανισμούς.  2.3.2 Όταν η ταξινόμηση γίνεται βάσει της ποιότητος, η ακατέργαστη ξυλεία κατατάσσεται σε κλάσεις ποιότητος σύμφωνα με τις ακόλουθες ταξινομήσεις:  Κλάση Α/ΕΟΚ: Ξύλο υγιές, που παρουσιάζει ειδικές ανώτερες ιδιότητες, απηλλαγμένο ελαττωμάτων ή με ασήμαντα ελαττώματα που δεν περιορίζουν τη χρήση του.  Κλάση Β/ΕΟΚ: Ξύλο συνήθους ποιότητος, στο οποίο περιλαμβάνεται η ξυλεία από ιστάμενα ξηρά δένδρα, παρουσιάζον ένα ή περισσότερα από τα ακόλουθα ελαττώματα: Ελαφρά καμπυλότητα και στρεψοϊνία, πτώση διαμέτρου λίγο έντονη, χωρίς χονδρούς ρόζους, μερικούς  ρόζους υγιείς μικρούς ή μέσου μεγέθους, μειωμένο αριθμό ελαττωματικών ρόζων μικράς διαστάσεως, εντεριώνη ελαφρώς έκκεντρη, μερικές ανωμαλίες της περιμέτρου ή ορισμένα άλλα μεμονωμένα ελαττώματα που αντισταθμίζονται από μια γενική καλή ποιότητα.  Κλάση Γ/ΕΟΚ: Ξυλεία η οποία λόγω των ελαττωμάτων της δεν δύναται να ταξινομηθεί ούτε στην κλάση Α/ΕΟΚ, ούτε στην κλάση Β/ΕΟΚ αλλά η οποία εν τούτοις δύναται να χρησιμοποιηθεί για βιομηχανικούς σκοπούς.  2.3.3 Η ξυλεία μακρού μήκους των κλάσεων ποιότητος Α/ΕΟΚ και Γ/ΕΟΚ πρέπει να φέρει την ένδειξη της κλάσεώς της κατά τρόπο ανεξίτηλο. Για τη μακρά ξυλεία κλάσεως Β/ΕΟΚ, η ένδειξη της κλάσεως δεν είναι απαραίτητη.